|  |  |  |
| --- | --- | --- |
| |  |  | | --- | --- | | [Angiv studerendes navn] | **Aalborg Universitet** Postboks 159 9100 Aalborg  Sagsbehandler:  [Navn 1]  Telefon: [Tlfnr.]  Email: [E-mail]  Dato: [Brevdato] Sagsnr.: [Sagsnr.] | |

**Indkaldelse til møde**

I forbindelse med en sag om adfærd i strid med Aalborg Universitets Regler om disciplinære foranstaltninger indkaldes du til et personligt møde på baggrund af [Angiv baggrunden for indkaldelsen + vedhæft eventuelle bilag]

Sagen behandles i henhold til [Regler om disciplinære foranstaltning for studerende ved Aalborg Universitet](http://www.haandbog.aau.dk/dokument/?contentId=349579), som du finder et uddrag af vedhæftet.

For at belyse sagen nærmere, indkaldes du til et personligt møde, hvor du har ret til at møde med en bisidder.

**Mødet afholdes den [Angiv dato og lokation]**. Du bedes bekræfte, at du har mulighed for at deltage i mødet.

Såfremt du ikke kan deltage i mødet, kan du indgive dine skriftlige bemærkninger til sagen via e-mail **senest den [Frist på en uge]**. Dine bemærkninger skal sendes til [Angiv mailadresse].

Dine bemærkninger vil indgå som dit høringssvar i den afgørelse, som bliver truffet.

Såfremt du ikke svarer på denne henvendelse, udebliver fra mødet eller ikke efter mødet fremkommer med yderligere bemærkninger, vil sagen blive afgjort på det foreliggende grundlag. Det betyder, at sagen vil blive afgjort ud fra de oplysninger, som fremgår af denne skrivelse.

Med venlig hilsen

# Uddrag af Vejledning til AAU’s Regler om disciplinære foranstaltninger

En disciplinærsag kan normalt opdeles i tre mere eller mindre selvstændige faser:

1. Anmeldelsesfasen (opdagelsesfasen)
2. Undersøgelsesfasen (den indledende fase)
3. Afgørelsesfasen

#### Anmeldelsesfasen (opdagelsesfasen)

Disciplinærreglerne omfatter adfærden hos samtlige studerende ved Universitetet, i det omfang adfærden finder sted i Universitetets regi, i situationer, som kan sidestilles hermed, eller i situationer, hvor den studerende er eller burde være klar over, at adfærden kan få indflydelse på Universitetets funktion.

Opstår der formodning om, at en studerendes adfærd er i strid med disciplinærreglerne, anmeldes forholdet til den leder, der er ansvarlig for det pågældende lokale eller den pågældende aktivitet.

#### Undersøgelsesfasen (den indledende fase)

Efter modtagelsen af en anmeldelse, foretager den ansvarlige leder de indledende undersøgelser af forholdet ved dels at indhente den fornødne dokumentation og dels at indkalde den studerende til en personlig samtale til belysning af forholdet. Den studerende har ret til at møde med en bisidder. Er det ikke muligt at afholde en sådan samtale, anvendes i stedet skriftlig kommunikation.

Såfremt den ansvarlige leder finder formodningen bestyrket, indberettes forholdet til Rektor, hvis og *kun* hvis forholdet er så groft, at det findes at burde føre til en bortvisning fra Universitetet. I alle øvrige tilfælde træffer den ansvarlige leder selv afgørelse i sagen. En evt. indberetning skal overholde visse formkrav vedr. identifikation af den indberettede samt dokumentation af forholdet. Indberetningsskema skal anvendes.

#### Afgørelsesfasen

Sagen afgøres under iagttagelse af forvaltningsretlige regler, herunder i særlig grad kravene om partshøring, begrundelse samt klagevejledning. Såfremt det findes bevist, at den studerende har overtrådt disciplinærreglerne, kan der anvendes én eller flere af følgende sanktioner:

1. Tildeling af en skriftlig eller mundtlig advarsel mod gentagne overtrædelser af reglerne.
2. Bortvisning fra en eksamen, hvis eksamensregler findes overtrådt – hvilket indebærer, at den studerende registreres som ”Ej bedømt” fra den pågældende eksamen.
3. Hvis forholdet udgør en grov eller gentagen overtrædelse af disciplinærreglerne, kan Rektor desuden bortvise den studerende fra Universitetet. Bortvisningen kan være tidsbegrænset eller permanent og indebærer, at den studerende i bortvisningsperioden er udelukket fra alle aktiviteter på universitetet, herunder al deltagelse i undervisning og eksamener. Ved en tidsbegrænset bortvisning registreres den studerende som havende orlov i bortvisningsperioden.

Særligt for så vidt angår plagiering bedømmes forholdet normalt ud fra følgende retningslinjer:

* *Grov plagiering*: Omfatter besvarelsen mere end 5% direkte afskrift *eller* anden form for plagiering i et omfang på mere end 50% af besvarelsen sker normalt bortvisning fra Universitetet
* *Plagiering*: Omfatter besvarelsen direkte afskrift i mindre omfang end 5% *eller* anden form for plagiering svarende til 5-50% af besvarelsen sker normalt alene bortvisning fra eksamen
* *Simpel plagiering*: Omfatter besvarelsen alene anden plagiering end direkte afskrift i et omfang på under 5% af besvarelsen tildeles normalt en advarsel
* Skærpende eller formildende omstændigheder kan få indflydelse på vurderingen efter ovenstående. Ved gentagelsestilfælde anses forholdet normalt for *grov plagiering*

Udover ovennævnte sanktioner kan det komme på tale at anvende andre særlige foranstaltninger og/eller sanktioner – herunder *udsættelse* af eksamenen ved formodning om eksamenssnyd, hvis forholdet ikke kan afklares inden det fastsatte eksamenstidspunkt.